b'\n_START_ARTICLE_\nPrekr\xc5\xa1ajni sudovi u Hrvatskoj\n_START_PARAGRAPH_\nPrekr\xc5\xa1ajni sudovi u Republici Hrvatskoj su specijalizirani sudovi, a koji se ustanovljavaju za podru\xc4\x8dje jedne ili vi\xc5\xa1e op\xc4\x87ina, jednog ili vi\xc5\xa1e gradova ili dijela gradskog podru\xc4\x8dja.\n_START_SECTION_\nNadle\xc5\xbenost\n_START_PARAGRAPH_\nU prekr\xc5\xa1ajnim predmetima sude prekr\xc5\xa1ajni sudovi i Visoki prekr\xc5\xa1ajni sud Republike Hrvatske. Posebnim se zakonom mo\xc5\xbee propisati stvarna nadle\xc5\xbenost tijela dr\xc5\xbeavne uprave za vo\xc4\x91enje prekr\xc5\xa1ajnog postupka u prvom stupnju, osim u postupku po prigovoru protiv obaveznog prekr\xc5\xa1ajnog naloga (\xc4\x8dlanci 239. do 244. Prekr\xc5\xa1ajnog zakona). Maloljetnim po\xc4\x8diniteljima prekr\xc5\xa1aja uvijek sude sudovi, osim ako Prekr\xc5\xa1ajnim zakonom nije propisano druk\xc4\x8dije._NEWLINE_Prekr\xc5\xa1ajni sudovi su nadle\xc5\xbeni: 1. suditi u prvom stupnju za sve prekr\xc5\xa1aje, osim za one za koje je zakonom propisana nadle\xc5\xbenost tijela dr\xc5\xbeavne uprave, 2. odlu\xc4\x8divati o prigovorima protiv prekr\xc5\xa1ajnih naloga svih ovla\xc5\xa1tenih izdavatelja kada je prigovor podnesen zbog odluke o prekr\xc5\xa1ajnopravnoj sankciji, tro\xc5\xa1kovima postupka, oduzimanja imovinske koristi ili oduzimanja predmeta, 3. odlu\xc4\x8divati o \xc5\xbealbi podnesenoj samo zbog odluke o prekr\xc5\xa1ajnopravnim sankcijama, tro\xc5\xa1kovima postupka, oduzimanju imovinske koristi ili oduzimanju predmeta protiv odluke o prekr\xc5\xa1aju koju je donio sud ili drugo tijelo postupka samo za prekr\xc5\xa1aj ili stjecaj prekr\xc5\xa1aja za koje je kao kazna propisana samo nov\xc4\x8dana kazna do 15.000,00 kuna, 4. odlu\xc4\x8divati o zahtjevu za obnovu prekr\xc5\xa1ajnog postupka: a) u predmetima u kojima su sudili, b) protiv pravomo\xc4\x87nih prekr\xc5\xa1ajnih naloga ovla\xc5\xa1tenih tu\xc5\xbeitelja ako je rije\xc4\x8d o prekr\xc5\xa1ajima iz stvarne nadle\xc5\xbenosti suda, te c) protiv svih pravomo\xc4\x87nih obaveznih prekr\xc5\xa1ajnih naloga. 5. pru\xc5\xbeati pravnu pomo\xc4\x87 prema odredbama me\xc4\x91unarodnih ugovora i Prekr\xc5\xa1ajnog zakona, 6. obavljati i druge poslove propisane zakonom_NEWLINE_Tijela dr\xc5\xbeavne uprave nadle\xc5\xbena su: 1. odlu\xc4\x8divati u prvom stupnju o prekr\xc5\xa1ajima kada je to propisano posebnim zakonom, 2. odlu\xc4\x8divati o zahtjevima za obnovu prekr\xc5\xa1ajnog postupka: a) u predmetima iz svoje nadle\xc5\xbenosti; te b) protiv pravomo\xc4\x87nih prekr\xc5\xa1ajnih naloga u predmetima za koje je za vo\xc4\x91enje prekr\xc5\xa1ajnog postupka predvi\xc4\x91eno prvostupanjsko odlu\xc4\x8divanje toga tijela dr\xc5\xbeavne uprave. 3. obavljati i druge poslove propisane zakonom._NEWLINE__NEWLINE_Sjedi\xc5\xa1te i podru\xc4\x8dje nadle\xc5\xbenosti prekr\xc5\xa1ajnih sudova:_NEWLINE_I. Prekr\xc5\xa1ajni sud u Bjelovaru za podru\xc4\x8dje op\xc4\x87ina: Berek, De\xc5\xbeanovac, \xc4\x90ulovac, Gornja Rijeka, Hercegovac, Ivanska, Kalnik, Kapela, Kon\xc4\x8danica, Nova Ra\xc4\x8da, Rovi\xc5\xa1\xc4\x87e, Severin, Sira\xc4\x8d, Sveti Ivan \xc5\xbdabno, Sveti Petar Orehovec, \xc5\xa0androvac, \xc5\xa0tefanje, Velika Pisanica, Velika Trnovitica, Veliki Gr\xc4\x91evac, Veliko Trojstvo i Zrinski Topolovac te gradova: Bjelovar, \xc4\x8cazma, Daruvar, Gare\xc5\xa1nica, Grubi\xc5\xa1no Polje, Kri\xc5\xbeevci, Lipik i Pakrac._NEWLINE_II. Prekr\xc5\xa1ajni sud u Virovitici za podru\xc4\x8dje op\xc4\x87ina: Crnac, \xc4\x8ca\xc4\x8dinci, \xc4\x8ca\xc4\x91avica, Gradina, Luka\xc4\x8d, Mikleu\xc5\xa1, Nova Bukovica, Pitoma\xc4\x8da, Sopje, Suhopolje, \xc5\xa0pi\xc5\xa1i\xc4\x87 Bukovica, Vo\xc4\x87in i Zdenci te gradova: Orahovica, Slatina i Virovitica._NEWLINE_III. Prekr\xc5\xa1ajni sud u Dubrovniku za podru\xc4\x8dje op\xc4\x87ina: Blato, Dubrova\xc4\x8dko Primorje, Janjina, Konavle, Kula Norinska, Lastovo, Lumbarda, Mljet, Orebi\xc4\x87, Pojezerje, Slivno, Smokvica, Ston, Trpanj, Vela Luka, Za\xc5\xbeablje i \xc5\xbdupa Dubrova\xc4\x8dka te gradova: Dubrovnik, Kor\xc4\x8dula, Metkovi\xc4\x87, Opuzen, Plo\xc4\x8de i Vrgorac._NEWLINE_IV. Prekr\xc5\xa1ajni sud u Gospi\xc4\x87u za podru\xc4\x8dje op\xc4\x87ina: Brinje, Donji Lapac, Gra\xc4\x8dac, Karlobag, Lovinac, Peru\xc5\xa1i\xc4\x87, Plitvi\xc4\x8dka Jezera, Udbina, Vrhovine te gradova: Gospi\xc4\x87 i Oto\xc4\x8dac._NEWLINE_V. Prekr\xc5\xa1ajni sud u Karlovcu za podru\xc4\x8dje op\xc4\x87ina: Barilovi\xc4\x87, Bosiljevo, Cetingrad, Dragani\xc4\x87, Generalski Stol, Josipdol, Kamanje, Krnjak, Lasinja, Netreti\xc4\x87, Pla\xc5\xa1ki, Rakovica, Ribnik, Saborsko, Tounj, Vojni\xc4\x87 i \xc5\xbdakanje te gradova: Duga Resa, Karlovac, Ogulin, Ozalj, Slunj i Vrbovsko._NEWLINE_VI. Prekr\xc5\xa1ajni sud u Osijeku za podru\xc4\x8dje op\xc4\x87ina: Antunovac, Bilje, Bizovac, \xc4\x8ceminac, \xc4\x8cepin, Darda, Donja Moti\xc4\x8dina, Dra\xc5\xbe, Drenje, \xc4\x90ur\xc4\x91enovac, Erdut, Ernestinovo, Feri\xc4\x8danci, Gorjani, Jagodnjak, Kne\xc5\xbeevi Vinogradi, Ko\xc5\xa1ka, Levanjska Varo\xc5\xa1, Magadenovac, Marijanci, Petlovac, Petrijevci, Podgora\xc4\x8d, Podravska Moslavina, Popovac, Punitovci, Satnica \xc4\x90akova\xc4\x8dka, Semeljci, Strizivojna, \xc5\xa0odolovci, Trnava, Viljevo, Vi\xc5\xa1kovci, Vladislavci i Vuka te gradova: Beli Manastir, Beli\xc5\xa1\xc4\x87e, Donji Miholjac, \xc4\x90akovo, Na\xc5\xa1ice, Osijek i Valpovo._NEWLINE_VII. Prekr\xc5\xa1ajni sud u Puli \xe2\x80\x93 Pola za podru\xc4\x8dje op\xc4\x87ina: Bale \xe2\x80\x93 Valle, Barban, Brtonigla \xe2\x80\x93 Verteneglio, Cerovlje, Fa\xc5\xbeana \xe2\x80\x93 Fasana, Funtana \xe2\x80\x93 Fontane, Gra\xc4\x8di\xc5\xa1\xc4\x87e, Gro\xc5\xbenjan \xe2\x80\x93 Grisignana, Kanfanar, Karojba, Ka\xc5\xa1telir-Labinci \xe2\x80\x93 Castelliere-S. Domenica, Kr\xc5\xa1an, Lani\xc5\xa1\xc4\x87e, Li\xc5\xbenjan \xe2\x80\x93 Lisignano, Lupoglav, Mar\xc4\x8dana, Medulin, Motovun \xe2\x80\x93 Montona, Oprtalj \xe2\x80\x93 Portole, Pi\xc4\x87an, Ra\xc5\xa1a, Sveta Nedelja, Sveti Lovre\xc4\x8d, Sveti Petar u \xc5\xa0umi, Svetvin\xc4\x8denat, Tar-Vabriga \xe2\x80\x93 Torre-Abrega, Tinjan, Vi\xc5\xa1njan \xe2\x80\x93 Visignano, Vi\xc5\xbeinada \xe2\x80\x93 Visinada, Vrsar \xe2\x80\x93 Orsera i \xc5\xbdminj te gradova: Buje \xe2\x80\x93 Buie, Buzet, Labin, Novigrad \xe2\x80\x93 Cittanova, Pazin, Pore\xc4\x8d \xe2\x80\x93 Parenzo, Pula \xe2\x80\x93 Pola, Rovinj \xe2\x80\x93 Rovigno, Umag \xe2\x80\x93 Umago i Vodnjan \xe2\x80\x93 Dignano._NEWLINE_VIII. Prekr\xc5\xa1ajni sud u Rijeci za podru\xc4\x8dje op\xc4\x87ina: Ba\xc5\xa1ka, Brod Moravice, \xc4\x8cavle, Dobrinj, Fu\xc5\xbeine, Jelenje, Klana, Kostrena, Lokve, Lopar, Lovran, Malinska-Duba\xc5\xa1nica, Matulji, Mo\xc5\xa1\xc4\x87eni\xc4\x8dka Draga, Mrkopalj, Omi\xc5\xa1alj, Punat, Ravna Gora, Skrad, Vinodolska op\xc4\x87ina, Vi\xc5\xa1kovo i Vrbnik te gradova: Bakar, Cres, Crikvenica, \xc4\x8cabar, Delnice, Kastav, Kraljevica, Krk, Mali Lo\xc5\xa1inj, Novi Vinodolski, Opatija, Rab, Rijeka i Senj._NEWLINE_IX. Prekr\xc5\xa1ajni sud u Sisku za podru\xc4\x8dje op\xc4\x87ina: Donji Kukuruzari, Dvor, Gvozd, Hrvatska Dubica, Jasenovac, Lekenik, Lipovljani, Majur, Martinska Ves, Sunja, Topusko i Velika Ludina te gradova: Glina, Hrvatska Kostajnica, Kutina, Novska, Petrinja, Popova\xc4\x8da i Sisak._NEWLINE_X. Prekr\xc5\xa1ajni sud u Po\xc5\xbeegi za podru\xc4\x8dje op\xc4\x87ina: Brestovac, \xc4\x8caglin, Jak\xc5\xa1i\xc4\x87, Kaptol i Velika te gradova: Kutjevo, Pleternica i Po\xc5\xbeega._NEWLINE_XI. Prekr\xc5\xa1ajni sud u Slavonskom Brodu za podru\xc4\x8dje op\xc4\x87ina: Bebrina, Brodski Stupnik, Bukovlje, Cernik, Davor, Donji Andrijevci, Dragali\xc4\x87, Gar\xc4\x8din, Gornja Vrba, Gornji Bogi\xc4\x87evci, Gundinci, Klakar, Nova Kapela, Oku\xc4\x8dani, Oprisavci, Oriovac, Podcrkavlje, Re\xc5\xa1etari, Sibinj, Sikirevci, Slavonski \xc5\xa0amac, Stara Gradi\xc5\xa1ka, Staro Petrovo Selo, Velika Kopanica, Vrbje i Vrpolje te gradova: Nova Gradi\xc5\xa1ka i Slavonski Brod._NEWLINE_XII. Prekr\xc5\xa1ajni sud u Splitu za podru\xc4\x8dje op\xc4\x87ina: Ba\xc5\xa1ka Voda, Bol, Brela, Cista Provo, Dicmo, Dugi Rat, Dugopolje, Gradac, Hrvace, Jelsa, Klis, Le\xc4\x87evica, Lokvi\xc4\x8di\xc4\x87i, Lovre\xc4\x87, Marina, Milna, Mu\xc4\x87, Nere\xc5\xbei\xc5\xa1\xc4\x87a, Okrug, Otok, Podbablje, Podgora, Podstrana, Postira, Prgomet, Primorski Dolac, Prolo\xc5\xbeac, Pu\xc4\x8di\xc5\xa1\xc4\x87a, Runovi\xc4\x87i, Seget, Selca, Su\xc4\x87uraj, Sutivan, \xc5\xa0estanovac, \xc5\xa0olta, Tu\xc4\x8depi, Zadvarje, Zagvozd i Zmijavci te gradova: Hvar, Imotski, Ka\xc5\xa1tela, Komi\xc5\xbea, Makarska, Omi\xc5\xa1, Sinj, Solin, Split, Stari Grad, Supetar, Trilj, Trogir, Vis i Vrlika._NEWLINE_XIII. Prekr\xc5\xa1ajni sud u \xc5\xa0ibeniku za podru\xc4\x8dje op\xc4\x87ina: Bilice, Biskupija, Civljane, Ervenik, Kijevo, Kistanje, Murter-Kornati, Pirovac, Primo\xc5\xa1ten, Promina, Rogoznica, Ru\xc5\xbei\xc4\x87, Tisno, Tribunj i Une\xc5\xa1i\xc4\x87 te gradova: Drni\xc5\xa1, Knin, Skradin, \xc5\xa0ibenik i Vodice._NEWLINE_XIV. Prekr\xc5\xa1ajni sud u \xc4\x8cakovcu za podru\xc4\x8dje op\xc4\x87ina: Belica, Dekanovec, Doma\xc5\xa1inec, Donja Dubrava, Donji Kraljevec, Donji Vidovec, Gori\xc4\x8dan, Gornji Mihaljevec, Kotoriba, Mala Subotica, Nedeli\xc5\xa1\xc4\x87e, Orehovica, Podturen, Pribislavec, Selnica, Strahoninec, Sveta Marija, Sveti Juraj na Bregu, Sveti Martin na Muri, \xc5\xa0enkovec, \xc5\xa0trigova i Vrati\xc5\xa1inec te gradova: \xc4\x8cakovec, Mursko Sredi\xc5\xa1\xc4\x87e i Prelog._NEWLINE_XV. Prekr\xc5\xa1ajni sud u Koprivnici za podru\xc4\x8dje op\xc4\x87ina: Drnje, \xc4\x90elekovec, Ferdinandovac, Gola, Hlebine, Kalinovac, Klo\xc5\xa1tar Podravski, Koprivni\xc4\x8dki Bregi, Koprivni\xc4\x8dki Ivanec, Legrad, Molve, Novigrad Podravski, Novo Virje, Peteranec, Podravske Sesvete, Rasinja, Sokolovac i Virje te gradova: \xc4\x90ur\xc4\x91evac i Koprivnica._NEWLINE_XVI. Prekr\xc5\xa1ajni sud u Vara\xc5\xbedinu za podru\xc4\x8dje op\xc4\x87ina: Bednja, Beretinec, Breznica, Brezni\xc4\x8dki Hum, Cestica, Donja Vo\xc4\x87a, Gornji Kneginec, Jal\xc5\xbeabet, Klenovnik, Ljube\xc5\xa1\xc4\x87ica, Mali Bukovec, Martijanec, Maru\xc5\xa1evec, Petrijanec, Sra\xc4\x8dinec, Sveti \xc4\x90ur\xc4\x91, Sveti Ilija, Trnovec Bartolove\xc4\x8dki, Veliki Bukovec, Vidovec, Vinica i Visoko te gradova: Ivanec, Lepoglava, Ludbreg, Novi Marof, Vara\xc5\xbedin i Vara\xc5\xbedinske Toplice._NEWLINE_XVII. Prekr\xc5\xa1ajni sud u Velikoj Gorici za podru\xc4\x8dje op\xc4\x87ina: Dubrava, Farka\xc5\xa1evac, Gradec, Klo\xc5\xa1tar Ivani\xc4\x87, Kravarsko, Kri\xc5\xbe, Orle, Pokupsko, Preseka i Rakovec te gradova: Ivani\xc4\x87-Grad, Velika Gorica i Vrbovec._NEWLINE_XVIII. Prekr\xc5\xa1ajni sud u Vukovaru za podru\xc4\x8dje op\xc4\x87ina: Andrija\xc5\xa1evci, Babina Greda, Bogdanovci, Borovo, Bo\xc5\xa1njaci, Cerna, Drenovci, Gradi\xc5\xa1te, Gunja, Ivankovo, Jarmina, Lovas, Marku\xc5\xa1ica, Negoslavci, Nijemci, Nu\xc5\xa1tar, Privlaka, Stari Jankovci, Stari Mikanovci, \xc5\xa0titar, Tompojevci, Tordinci, Tovarnik, Trpinja, Vo\xc4\x91inci i Vrbanja te gradova: Ilok, Otok, Vinkovci, Vukovar i \xc5\xbdupanja._NEWLINE_XIX. Prekr\xc5\xa1ajni sud u Zadru za podru\xc4\x8dje op\xc4\x87ina: Bibinje, Galovac, Jasenice, Kali, Kolan, Kukljica, Li\xc5\xa1ane Ostrovi\xc4\x8dke, Novigrad, Pako\xc5\xa1tane, Pa\xc5\xa1man, Pola\xc4\x8da, Poli\xc4\x8dnik, Posedarje, Povljana, Preko, Privlaka, Ra\xc5\xbeanac, Sali, Stankovci, Starigrad, Suko\xc5\xa1an, Sveti Filip i Jakov, \xc5\xa0kabrnja, Tkon, Vir, Vrsi i Zemunik Donji te gradova: Benkovac, Biograd na Moru, Nin, Novalja, Obrovac, Pag i Zadar._NEWLINE_XX. Prekr\xc5\xa1ajni sud u Zagrebu za podru\xc4\x8dje op\xc4\x87ina: Bedenica, Brckovljani i Rugvica, gradova: Dugo Selo i Sveti Ivan Zelina te gradskih \xc4\x8detvrti Grada Zagreba: \xc4\x8crnomerec, Donja Dubrava, Donji Grad, Gornja Dubrava, Gornji Grad \xe2\x80\x93 Medve\xc5\xa1\xc4\x8dak, Maksimir, Pe\xc5\xa1\xc4\x87enica \xe2\x80\x93 \xc5\xbditnjak, Podsljeme, Podsused \xe2\x80\x93 Vrap\xc4\x8de, Sesvete, Stenjevec, Tre\xc5\xa1njevka \xe2\x80\x93 jug, Tre\xc5\xa1njevka \xe2\x80\x93 sjever i Trnje._NEWLINE_XXI. Prekr\xc5\xa1ajni sud u Novom Zagrebu za podru\xc4\x8dje op\xc4\x87ina: Bistra, Brdovec, Dubravica, Jakovlje, Klin\xc4\x8da Sela, Kra\xc5\xa1i\xc4\x87, Luka, Marija Gorica, Pisarovina, Pu\xc5\xa1\xc4\x87a, Stupnik i \xc5\xbdumberak, gradova: Jastrebarsko, Samobor, Sveta Nedelja i Zapre\xc5\xa1i\xc4\x87 te gradskih \xc4\x8detvrti Grada Zagreba: Brezovica, Novi Zagreb \xe2\x80\x93 zapad i Novi Zagreb \xe2\x80\x93 istok._NEWLINE_XXII. Prekr\xc5\xa1ajni sud u Zlataru za podru\xc4\x8dje op\xc4\x87ina: Bedekov\xc4\x8dina, Budin\xc5\xa1\xc4\x8dina, Desini\xc4\x87, \xc4\x90urmanec, Gornja Stubica, Hra\xc5\xa1\xc4\x87ina, Hum na Sutli, Jesenje, Konj\xc5\xa1\xc4\x8dina, Kraljevec na Sutli, Krapinske Toplice, Kumrovec, Lobor, Ma\xc4\x8de, Marija Bistrica, Mihovljan, Novi Golubovec, Petrovsko, Radoboj, Stubi\xc4\x8dke Toplice, Sveti Kri\xc5\xbe Za\xc4\x8dretje, Tuhelj, Veliko Trgovi\xc5\xa1\xc4\x87e, Zagorska Sela i Zlatar Bistrica te gradova: Donja Stubica, Klanjec, Krapina, Oroslavje, Pregrada, Zabok i Zlatar.'